**Αθήνα:** 14.03.2023

**ΑΝΑΚΟΙΝΩΣΗ**

Σε ΦΕΚ η Απόφαση του ΥΠΕΣ για τον καθορισμό των 227 θέσεων που καλύπτονται από άτομα με ποσοστό αναπηρίας τουλάχιστον 50%, σύμφωνα με το άρθρο 6 του ν. 4765/2021, για τους ΟΤΑ α’ και β’ βαθμού και τα Νομικά Πρόσωπα αυτών

Δημοσιεύθηκε στο ΦΕΚ Β 1338/8-3-2023 η υπ. αριθμ. 18369 Απόφαση του υπουργείου Εσωτερικών με τον καθορισμό των θέσεων που καλύπτονται από άτομα με ποσοστό αναπηρίας τουλάχιστον 50%, σύμφωνα με το άρθρο 6 του ν. 4765/2021, για τους ΟΤΑ α’ και β’ βαθμού και τα Νομικά Πρόσωπα αυτών.

Συγκεκριμένα **οι θέσεις** ανά φορέα, κατηγορία, κλάδο και ειδικότητα, από αυτές που έχουν κατανεμηθεί στον πίνακα Α.2 της υπ’ αρ. 31/ 27-09-2022 εγκριτικής Πράξης του Υπουργικού Συμβουλίου και πρόκειται να καλυφθούν από άτομα με ποσοστό αναπηρίας τουλάχιστον πενήντα τοις εκατό (50%), **ανέρχονται σε 227.**

Για την Απόφαση ελήφθη υπόψη μεταξύ άλλων το υπό στοιχεία Α.Π. 10119/08-02-2023 έγγραφο του υπουργείου Εσωτερικών «Έγκριση προσλήψεων τακτικού προσωπικού στους Δήμους, στις Περιφέρειες καθώς και στα Νομικά Πρόσωπα της τοπικής αυτοδιοίκησης, στο πλαίσιο του ετήσιου προγραμματισμού προσλήψεων για το έτος 2023».

**Το ΦΕΚ επισυνάπτεται.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |